**Ministru kabineta noteikumu** **“Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir optimizēt atbalsta modeli nelabvēlīgākā situācijā esošiem bezdarbniekiem, apvienojot subsidētās nodarbinātības un ilgstošo bezdarbnieku atbalsta pasākumu darbības un finansējumu 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” ietvaros (t.sk. novirzot 8 568 365 *euro*).Noteikumu projekta spēkā stāšanās indikatīvais laika periods – 2019. gada IV ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar 2014. gada 3.jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz precizēt 9.1.1.1. pasākuma īstenošanas nosacījumus, t.sk.:1. **optimizēt atbalsta modeli nelabvēlīgākā situācijā esošiem bezdarbniekiem**, t.sk. papildinot to ar ilgstošo bezdarbnieku atbalsta darbībām un precizējot izmaksu pozīcijas*(noteikumu projekta 5., 8. – 14., 16., 17., 19. un 20.punkts).*

 Šobrīd MK noteikumi Nr. 835[[2]](#footnote-2) paredz bezdarbniekiem, tostarp ilgstošajiem bezdarbniekiem, nodrošināt subsidētās darbavietas un sniegt atbalstu reģionālajai mobilitātei. Papildus atbalsts ilgstošajiem bezdarbniekiem tiek sniegts arī 9.1.1.2. pasākuma[[3]](#footnote-3) ietvaros, nodrošinot individuālas speciālistu un grupu konsultācijas, veselības pārbaudes, profesionālās piemērotības noteikšanu, motivācijas programmas (t.sk. bezdarbniekiem ar invaliditāti) un atbalsta pasākumus bezdarbniekiem ar atkarību problēmām. Lai arī kopējais bezdarba līmenis valstī samazinās, tikai daļa ilgstošo bezdarbnieku spēj atrast darba vietu/ atgriezties darba tirgū vai uzsākt jaunas profesijas apguvi tūlīt pēc dalības ilgstošo bezdarbnieku aktivizācijas pasākumos. Saskaņā ar Nodarbinātības valsts aģentūras (turpmāk – NVA) datiem līdz š.g. 30. jūnijam no 17 132 iesaistītajiem bezdarbniekiem tūlīt pēc dalības pasākumā nodarbinātībā bija iesaistījušies 1 238 (jeb 7,2%), bet sešu mēnešu laikā pēc dalības pasākumā izglītībā (apmācībā) vai nodarbinātībā atradās 5 567 (jeb 32,5%) no atbalstītajiem bezdarbniekiem. Lai arī kopumā 9.1.1.2. pasākuma rezultāta rādītāju vērtības līdz š.g. 30.jūnijam ir izpildītas, tomēr ilgstošo bezdarbnieku aktivizācijas pasākumu efektivitāte palielinātos, ja to papildinātu ar nodarbinātības komponenti, aktivizācijas pasākumos iegūtās darba meklēšanas prasmes nostiprinot reālās darba attiecībās. Ņemot vērā minēto, ilgstošo bezdarbnieku aktivizācijas pasākumus nepieciešams īstenot viena projekta ietvaros ar subsidēto nodarbinātību (darba komponenti), lai minētie bezdarbnieki, kas dažādu iemeslu dēļ pēc dalības šajos pasākumos tūlīt nespēj iekļauties nodarbinātībā, turpinātu saņemt atbalstu pagaidu (subsidētās) darba vietās. Tāpat arī minētais risinājums nodrošinās aktivizācijas pasākumos iegūto prasmju saglabāšanu un tūlītēju nostiprināšanu un pielietošanu reālā darbā. Apvienojot pasākumus, tiks nodrošināta arī individualizēta un secīga pieeja nelabvēlīgākā situācijā esošu bezdarbnieku iesaistei NVA pasākumos, reaģējot uz izmaiņām bezdarbnieka portretā (šobrīd ilgstošo bezdarbnieku kopskaitā vidēji 61% cilvēku ir vecāki par 50 gadiem, t. sk. 44% ir pirmspensijas vecumā (vecāki par 55 gadiem), kā arī 26% ir personas ar invaliditāti (NVA statistikas dati uz š.g. 30. jūniju). Pilnveidotā bezdarbnieku atbalsta modeļa ietvaros būs iespējams mērķētāk strādāt ar nelabvēlīgākā situācijā esošajām grupām, optimizēt NVA resursus un secīgi iesaistīt bezdarbniekus atbalsta darbībās un nodarbinātības pasākumā.Optimizējot atbalstu nelabvēlīgākā situācijā esošiem bezdarbniekiem, paredzēts pakāpeniski līdz 2019. gada beigām pārtraukt visu ilgstošo bezdarbnieku iesaisti aktivizācijas pasākumos 9.1.1.2. pasākuma projektā (atbilstoši ierosinātajām izmaiņām 9.1.1.2. pasākumā pēdējā iesaiste paredzēta š.g. 30. novembrī, bet profesionālās piemērotības gadījumā – 30. decembrī). Vienlaikus daļu aktivizācijas pasākumu, pilnveidojot īstenošanas nosacījumus, no 2020. gada paredzēts turpināt 9.1.1.1. pasākuma ietvaros.Ņemot vērā būtiskās izmaiņas darba tirgū un reģistrēto ilgstošo bezdarbnieku skaita samazināšanos no projekta sākuma 2015.gada septembrī (24 481) līdz 2019. gada jūnijam (14 088), kā arī joprojām nepieciešamo īpašo atbalstu gados vecāku cilvēku un bezdarbnieku ar invaliditāti nodarbinātībai, Labklājības ministrija plāno veikt šādas izmaiņas ilgstošo bezdarbnieku aktivizācijas pasākumu īstenošanas nosacījumos:- psihoterapeitu un psihologu konsultācijas, kā arī motivācijas programmas (t.sk. sociālā mentora pakalpojums) (ārpakalpojums) aizstāt ar projekta personāla (izveidojot 6 psihologu amata vietas) sniegtām atbalsta konsultācijām mērķa grupai. Tāpat arī plānota NVA darbinieku apmācība turpmākai padziļinātai bezdarba gadījumu vadībai, t.sk. sadarbojoties ar sociālajiem dienestiem *(noteikumu projekta 6.punkts)*;- sašaurināt profesionālās piemērotības noteikšanu mērķa grupai, nodrošinot pakalpojumu tikai bezdarbniekiem ar invaliditāti un prognozējamu invaliditāti (iepriekš nodrošināts arī bezdarbniekiem ar veselības problēmām). Profesionālās piemērotības noteikšanu atbilstoši Sociālo pakalpojumu un sociālās palīdzības likumam nodrošina Sociālās integrācijas valsts aģentūra (turpmāk – SIVA), kas saskaņā ar MK noteikumiem Nr.468[[4]](#footnote-4) ir NVA sadarbības partneris un kam 9.1.1.2. pasākuma ietvaros deleģēta šīs darbības īstenošana (t.sk. noslēdzot sadarbības līgumu). Tā kā pārējais darbības saturs un īstenošanas nosacījumi netiek mainīti, tad, izvairoties no administratīvā sloga palielināšanas, paredzēts, ka NVA 9.1.1.1. pasākumā turpinās sadarbību ar SIVA, veicot nepieciešamos grozījumus jau 9.1.1.2. pasākuma projekta īstenošanas gaitā noslēgtā sadarbības līguma ietvaros *(noteikumu projekta 4., 7., 15., 18. un 22.punkts);* - atbalsta pasākumu bezdarbniekiem ar atkarību problēmām mērķa grupu papildināt ar atbalstu personām ar uzvedības procesu atkarībām. Atbilstoši jaunajām darbībām (atbalsta pasākumi personām ar atkarībām) 9.1.1.1. pasākuma mērķa grupa tiek papildināta ar personām ar (un iespējamām) alkohola, narkotisko vai psihotropo vielu vai uzvedības procesu atkarībām (*noteikumu projekta 1.punkts*). Minētais grozījums veikts arī saskaņā ar Labklājības ministrijas ierosinātajiem grozījumiem MK noteikumos Nr. 75[[5]](#footnote-5) (plānots izsludināt Valsts sekretāru sanāksmē š.g. septembrī), kas paredz paplašināt mērķa grupu ar bezdarbniekiem, kam ir (iespējamas) uzvedības procesu atkarības (piemēram, azartspēļu un datorspēļu atkarība), kas liedz viņiem uzsākt un ilgtermiņā saglabāt darba attiecības.Motivācijas programmas bezdarbniekiem ar invaliditāti paredzēts turpināt bez būtiskām nosacījumu izmaiņām. Tāpat arī paredzēts turpināt sabiedrības izpratnes veicināšanas pasākumus par bezdarbnieku aktivizācijas pasākumiem.Vienlaikus, optimizējot nelabvēlīgākā situācijā esošu bezdarbnieku atbalsta modeli, saskaņā ar MK noteikumu Nr.75 grozījumiem, 9.1.1.1. pasākuma ietvaros paredzēts stiprināt atbalstu:- pirmspensijas vecuma bezdarbniekiem, pagarinot viņu iesaisti subsidētajās darba vietās līdz diviem gadiem un paaugstinot dotācijas apmēru līdz 80% no algu izmaksām. Ņemot vērā, ka algu dotāciju NVA var piešķirt kā valsts atbalstu saskaņā gan ar Komisijas regulu Nr. 1407/2013[[6]](#footnote-6), gan Komisijas regulu Nr.651/2014[[7]](#footnote-7), tad uz minētā apmēra (80%) dotāciju darba devēji varēs pretendēt tikai Komisijas regulas Nr.1407/2013 ietvaros. Vienlaikus darba devējiem saglabājas iespēja pieteikties pirmspensijas vecuma bezdarbnieku nodarbināšanai Komisijas regulas 651/2014 ietvaros, nepārsniedzot 50% atbalsta intensitāti. Lai nedublētu MK noteikumu Nr. 75 normas, minētā mērķa grupa un tās iesaistes nosacījumi (t.sk. algu dotācijas intensitāte) noteikumu projektā nav atsevišķi izdalīta, jo MK noteikumu Nr. 835 21.1. apakšpunkts paredz subsidētās darbavietas bezdarbniekiem (t.sk. vecākiem par 55 gadiem) 9.1.1.1. pasākuma ietvaros īstenot un izmaksas plānot atbilstoši MK noteikumiem Nr. 75;- bezdarbniekiem ar invaliditāti, palielinot maksimālo darba vietu pielāgojumu izmaksu apmēru no 711 *euro* uz 1000 *euro*, kā arī palielinot mērķa grupai izveidoto darba vietu īpatsvaru (no papildu plānotajām 310 jaunām darba vietām 230 paredzēts atbalstīt bezdarbniekiem ar invaliditāti). Izmaksas tiks segtas projektam pieejamo līdzekļu ietvaros; **2)** minēto darbību īstenošanai **palielināt 9.1.1.1. pasākuma kopējo un projektam pieejamo finansējumu par 8 568 356 *euro[[8]](#footnote-8)*,** t.sk. Eiropas Sociālā fonda un valsts budžeta finansējumu *(noteikumu projekta 3.punkts)*. Šobrīd saskaņā ar MK noteikumiem Nr.835 9.1.1.1. pasākuma kopējais finansējums ir ne mazāks kā 41 309 740 *euro*, bet projekta iesniegumā kopējo finansējumu plāno ne mazāk kā 39 914 414 *euro*. Pēc noteikumu projekta apstiprināšanas tas attiecīgi būs 49 877 179 *euro* un48 481 853 *euro*, palielinot finansējumu par 8 567 439 *euro*. Finansējuma palielinājumu veido 9.1.1.2. pasākuma finanšu ietaupījums (t.sk. neatbilstoši veikti izdevumi (2 121 *euro*), kas samazināts par 9.1.1.1. pasākuma neatbilstoši veiktiem izdevumiem (926 *euro*);3**) palielināt 9.1.1.1. pasākuma iznākuma un rezultāta rādītāju vērtības** *(noteikumu projekta 2.punkts*): 3.1) papildinot 9.1.1.1. pasākumu ar jaunām darbībām un palielinot finansējumu, attiecīgi paredzēts arī par 1 933 personām palielināt iznākuma rādītāja – bezdarbnieki, tostarp ilgstošie bezdarbnieki iesaistīti pasākumā – vērtību, kas pēc grozījumiem būs 7 371 (pasākumā) un 7 110 (projektā līdz snieguma rezerves finansējuma piešķiršanai). No 1 933 papildu atbalstāmajiem bezdarbniekiem (t.sk. 1 000 personu, kas novirzītas no 9.1.1.2. pasākuma, samazinot tā iznākuma rādītāju) indikatīvi 1 564 personas paredzēts iesaistīt ilgstošo bezdarbnieku aktivizācijas pasākumos, bet 369 – subsidētajā nodarbinātībā, izveidojot papildu 230 darba vietas bezdarbniekiem ar invaliditāti un 80 darba vietas citām pasākuma mērķa grupām;3.2) proporcionāli iznākuma rādītāja vērtībai paredzēts palielināt arī:- rezultāta rādītāja – nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas) – vērtību par 277 bezdarbniekiem (indikatīvi 207 pēc iesaistes subsidētajās darbavietās un 71 pēc iesaistes ilgstošo bezdarbnieku aktivizācijas pasākumos). Minētais skaits noteikts, piemērojot līdzšinējo pieeju, proti, ka pēc dalības subsidētajās darbavietās nodarbinātībā iekļausies 56% no iesaistītajiem bezdarbniekiem, bet pēc iesaistes ilgstošo bezdarbnieku aktivizācijas pasākumos – 4,5%, un summējot iegūtās vērtības;- rezultāta rādītāja – pasākuma dalībnieki izglītībā/ apmācībā, kvalifikācijas ieguvē vai ir nodarbināti, tostarp pašnodarbināti sešu mēnešu laikā pēc dalības pasākumā – vērtību par 405 bezdarbniekiem (indikatīvi 77 pēc iesaistes subsidētajās darbavietās un 328 pēc iesaistes ilgstošo bezdarbnieku aktivizācijas pasākumos). Minētais skaits noteikts, piemērojot līdzšinējo pieeju, proti, ka pēc dalības abos pasākumos 21% no iesaistītajiem bezdarbniekiem uzsāks mācības vai darba attiecības, un summējot iegūtās vērtības;4) **vienotai izpratnei un saskaņā ar Finanšu ministrijas ierosinājumu definēts valsts atbalsta piešķiršanas brīdis** (*noteikumu projekta 21.punkts*), atsaucoties uz normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem, proti, MK noteikumu Nr.75 grozījumos paredzēto, ka valsts atbalsts tiek piešķirts, noslēdzot līgumu ar atbalsta saņēmēju par pasākuma īstenošanu. Minētā pieeja izvēlēta, lai nedublētu tiesību aktu normas. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, NVA. |
| 4. | Cita informācija | Noteikumu projekts kopumā veicinās 9.1.1.1. pasākuma uzraudzības rādītāju sasniegšanu.Noteikumu projekts ietekmē finansējuma saņēmēju, jo tas paredz precizēt pasākuma īstenošanas nosacījumus, t.sk. 9.1.1.1.pasākuma ietvaros projektam pieejamo maksimālo kopējo finansējumu, uzraudzības rādītājus, mērķa grupu, darbības un precizēt izmaksu pozīcijas. Izvērtējot ierosināto grozījumu ietekmi, t.sk. ņemot vērā iepriekš minēto, pēc noteikumu projekta spēkā stāšanās būs nepieciešams veikt attiecīgus grozījumus projektā.Noteikumu projekts neietekmē (nemaina) DP 9. prioritārā virziena 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” kopējo pieejamo maksimālo finansējumu, bet palielina sasniedzamos iznākuma un rezultātu rādītājus (rādītāji tiks precizēti nākamo DP grozījumu ietvaros).  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki, kuri atbilst vismaz vienam no šādiem kritērijiem:1) persona ar invaliditāti;2) nelabvēlīgākā situācijā esoši bezdarbnieki:2.1) persona ir bijusi bez darba vismaz 12 mēnešus un šajā periodā nav bijusi uzskatāma par darba ņēmēju vai pašnodarbināto atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma;2.2) persona ir vecāka par 55 gadiem;2.3) persona, kura ieguvusi bēgļa vai alternatīvās personas statusu;3) persona, kurai atbilstoši narkologa atzinumam, ir alkohola, narkotisko vai psihotropo vielu vai uzvedības procesu atkarība;4) persona, kurai ir iespējama alkohola, narkotisko vai psihotropo vielu vai uzvedības procesu atkarība, bet nav saņemts narkologa atzinums.Atbilstoši NVA statistikas datiem 2019. gada jūlija beigās bezdarbnieka statusā atradās indikatīvi 55 373 personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo, ņemot vērā papildu piešķirto finansējumu, darba devējiem būs plašāka iespēja piesaistīt subsidētajās darbavietās savam uzņēmumam vajadzīgos darbiniekus. Noteikumu projektam ir ietekme uz sabiedrības mērķgrupām, jo ilgstošajiem bezdarbniekiem, pirmspensijas vecuma bezdarbniekiem un bezdarbniekiem ar invaliditāti būs plašākas iespējas pilnveidot darba prasmes un iemaņas (stiprināt darba komponenti), kā arī iesaistīties pastāvīgā nodarbinātībā.Noteikumu projektam nav ietekmes uz vidi, konkurenci un veselību.Noteikumu projekts mazina administratīvo slogu, jo paredz divu projektu 9.1.1.1. un 9.1.1.2. pasākumu darbību apvienošana vienā projektā, kas samazinās administratīvo slogu finansējuma saņēmējam un bezdarbniekiem, piesakoties pasākumā. |
| 3. | Administratīvo izmaksu monetārs novērtējums | Noteikumu projekts neskar šo jomu. |
| 4. | Atbilstības izmaksu monetārs novērtējums | Noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019.gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 741 325 | 0 | 5 529 601 | 1 713 953 | 5 369 467 | 3 110 748 | 598 252 |
| 2. Budžeta izdevumi | 5 578 029 | 0 | 6 505 413 | 2 016 415 | 6 317 020 | 3 659 703 | 703 826 |
| 3. Finansiālā ietekme | -836 704 | 0 | -975 812 | -302 462 | -947 553 | - 548 955 | - 105 574 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -836 704 | 0 | -975 812 | -302 462 | -947 553 | - 548 955 | - 105 574 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.835 šobrīd 9.1.1.1. pasākuma ietvaros projektam (projekts Nr.: 9.1.1.1/15/I/001 “Subsidētās darbavietas bezdarbniekiem”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) pieejamais maksimālais kopējais attiecināmais finansējums ir ne mazāk kā 41 309 740 *euro*, t.sk. ESF finansējums – 35 113 279 *euro*, valsts budžeta finansējums – 4 441 065 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējuma saņēmējs projekta iesniegumā kopējo attiecināmo finansējumu plāno ne mazāk kā 39 914 414 *euro* apmērā, t.sk. ESF finansējumu – 33 927 252 *euro* apmērā, valsts budžeta finansējumu – 4 315 633 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*. Noteikumu projekts paredz palielināt (pārdalot no 9.1.1.2. pasākuma 8 568 365 *euro*) pasākuma ietvaros projektam pieejamo maksimālo kopējo attiecināmo finansējumu par 8 567 439 *euro* (t.sk. samazinot par 9.1.1.1. pasākuma neatbilstoši veiktiem izdevumiem 926 *euro* apmērā), līdz ar to pēc noteikumu projekta spēkā stāšanās dienas pasākuma ietvaros projektam pieejamais maksimālais kopējais attiecināmais finansējums būs ne mazāk kā 49 877 179 *euro*, t.sk. ESF finansējums – 42 395 602 *euro*, valsts budžeta finansējums – 5 726 181 *euro* un privātais līdzfinansējums (darba devēju finansējums) – ne mazāk kā 1 755 396 *euro*. Finansējuma saņēmējs projekta iesniegumā kopējo attiecināmo finansējumu plāno ne mazāk kā 48 481 853 *euro* apmērā, t.sk. ESF finansējumu – 41 209 575 *euro* apmērā, valsts budžeta finansējumu – 5 600 749 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro*.**2015. gadā** kopējais faktiskais investētais finansējums (atbilstoši Valsts kases informācijai) 1 006 744 *euro*, t.sk. ESF finansējums 855 732 *euro* un valsts budžeta finansējums 151 012 *euro*.Ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2016. gadā 9.1.1.1. projektam tika konstatētas neatbilstības 129,77 *euro* apmērā (noapaļojot 130 *euro*), par konstatēto neatbilstības summu ir samazināta 9.1.1.1. projekta attiecināmā izdevumu summa – 2015. gadā par neatbilstoši veikto izdevumu summu 59,77 *euro* (noapaļojot 60 *euro*) apmērā un 2016. gadā par neatbilstoši veikto izdevumu summa 70 *euro* apmērā.Ņemot vērā minēto, saskaņā ar projekta 2.pielikumā “Finansēšanas plāns” norādīto, 2015. gadā projekta kopējais finansējums ir 1 585 666 *euro* apmērā, no tā publiskais finansējums 1 006 684 *euro*, t.sk. ESF finansējums 910 445 *euro*, valsts budžeta finansējums 96 239 *euro* un privātais līdzfinansējums 578 982 *euro*.**2016. gadā** kopējais faktiskais investētais finansējums (atbilstoši Valsts kases informācijai) 3 763 318 *euro*, t.sk. ESF finansējums 3 198 820 *euro* un valsts budžeta finansējums 564 498 *euro*.Ņemot vērā iepriekš minēto par 2016. gadā 9.1.1.1. projektam konstatēto neatbilstību, saskaņā ar projekta 2.pielikumā “Finansēšanas plāns” norādīto, 2016. gadā projekta kopējais finansējums ir 5 953 500 *euro* apmērā, no tā publiskais finansējums 3 763 239 *euro*, t.sk. ESF finansējums 3 403 473 *euro*, valsts budžeta finansējums 359 766 *euro* un privātais līdzfinansējums 2 190 261 *euro*.**2017. gadā** kopējais faktiskais investētais finansējums (atbilstoši Valsts kases informācijai) 5 400 574 *euro*, t.sk. ESF finansējums 4 590 488 *euro* un valsts budžeta finansējums 810 086 *euro*.Ņemot vērā, ka atbilstoši Kohēzijas politikas fondu vadības informācijas sistēmai 2014.-2020. gadam (KP VIS) 2018. gadā 9.1.1.1. projektam tika konstatētas neatbilstības 928,02 *euro* (noapaļojot 928 *euro*), t.sk. 140, 87 *euro* (noapaļojot 141 *euro*) privātais līdzfinansējums), par konstatēto neatbilstības summu (noapaļojot 787 *euro*) 2017. gadā ir samazināta projekta attiecināmā izdevumu summa.Ņemot vērā minēto, saskaņā ar projekta 2.pielikumā “Finansēšanas plāns” norādīto, 2017. gadā projekta kopējais finansējums ir 8 621 020 *euro* apmērā, no tā publiskais finansējums 5 399 787 *euro*, t.sk. ESF finansējums 4 814 450 *euro*, valsts budžeta finansējums 585 337 *euro* un privātais līdzfinansējums 3 221 233 *euro*.**2018. gadā** kopējais faktiskais investētais finansējums (atbilstoši Valsts kases informācijai) 5 542 261 *euro* apmērā, t.sk. ESF finansējums 4 710 922 *euro* un valsts budžeta finansējums 831 339 *euro*. Saskaņā ar projekta 2.pielikumā “Finansēšanas plāns” norādīto, 2018. gadā projekta kopējais finansējums plānots 9 025 895 *euro* apmērā, no tā publiskais finansējums 5 542 261 *euro*, t.sk. ESF finansējums 4 941 480 *euro*, valsts budžeta finansējums 600 781 *euro* un privātais līdzfinansējums 3 483 634 *euro*. **2019. gadā** projektam vidējā termiņa budžeta ietvarā apstiprināts finansējums 5 578 029 *euro* apmērā, t.sk. ESF finansējums 4 741 325*euro* un valsts budžeta finansējums 836 704 *euro*. Šobrīd saskaņā ar projekta 2.pielikumā “Finansēšanas plāns” norādīto, 2019. gadā projekta kopējais finansējums indikatīvi plānots 7 578 029 *euro* apmērā, no tā publiskais finansējums 5 578 029 *euro*, t.sk. ESF finansējums 4 948 560 *euro*, valsts budžeta finansējums 629 469 *euro* un privātais līdzfinansējums 2 000 000 *euro*.**2020. gadā** projektam vidējā termiņa budžeta ietvarā apstiprināts finansējums 6 505 413 *euro* apmērā, t.sk. ESF finansējums 5 529 601 *euro* un valsts budžeta finansējums 975 812 *euro*. Pēc noteikumu projekta spēkā stāšanās 2020. gadam projekta publiskais finansējums indikatīvi plānots 8 521 828 *euro* apmērā, t.sk. ESF finansējums 7 243 554  *euro* un valsts budžeta finansējums 1 278 274  *euro*. Publiskais finansējums 2 016 415  *euro* apmērā tiks pārdalīts no 9.1.1.2.pasākuma.Šobrīd saskaņā ar projekta 2.pielikumā “Finansēšanas plāns” norādīto, 2020. gadā projekta kopējais finansējums indikatīvi plānots 8 505 413 *euro* apmērā, no tā publiskais finansējums 6 505 413 *euro*, t.sk. ESF finansējums 5 771 290 *euro*, valsts budžeta finansējums 734 123 *euro* un privātais līdzfinansējums 2 000 000 *euro*.Pēc noteikumu projekta spēkā stāšanās 2020. gadam projekta kopējais finansējums indikatīvi plānots 11 451 953 *euro* apmērā, no tā publiskais finansējums 8 521 828 *euro*, t.sk. ESF finansējums 7 507 730 *euro*, valsts budžeta finansējums 1 014 098 *euro* un privātais līdzfinansējums 2 930 125 *euro*. **2021. gadā** projektam vidējā termiņa budžeta ietvarā apstiprināts finansējums 6 317 020 *euro* apmērā, t.sk. ESF finansējums 5 369 467 *euro* un valsts budžeta finansējums 947 553 *euro*. Pēc noteikumu projekta spēkā stāšanās 2021. gadam projekta publiskais finansējums indikatīvi plānots 9 976 723 *euro* apmērā, t.sk. ESF finansējums 8 480 214  *euro* un valsts budžeta finansējums 1 496 509  *euro*. Publiskais finansējums 3 659 703  *euro* apmērā tiks pārdalīts no 9.1.1.2.pasākuma.Šobrīd saskaņā ar projekta 2.pielikumā “Finansēšanas plāns” norādīto, 2021. gadā projekta kopējais finansējums indikatīvi plānots 8 317 020 *euro* apmērā, no tā publiskais finansējums 6 317 021 *euro*, t.sk. ESF finansējums 5 604 158 *euro*, valsts budžeta finansējums 712 863 *euro* un privātais līdzfinansējums 2 000 000 *euro*.Pēc noteikumu projekta spēkā stāšanās 2021. gadam projekta kopējais finansējums indikatīvi plānots 13 946 325 *euro* apmērā, no tā publiskais finansējums 9 976 723 *euro*, t.sk. ESF finansējums 8 789 493 *euro*, valsts budžeta finansējums 1 187 230 *euro* un privātais līdzfinansējums 3 969 602 *euro*. **2022. gadā** projektam vidējā termiņa budžeta ietvarā apstiprināts finansējums 4 129 525 *euro* apmērā, t.sk. ESF finansējums 3 510 096 *euro* un valsts budžeta finansējums 619 429 *euro*. Pēc noteikumu projekta spēkā stāšanās 2022. gadam projekta publiskais finansējums indikatīvi plānots 7 020 846 *euro* apmērā, t.sk. ESF finansējums 5 967 719  *euro* un valsts budžeta finansējums 1 053 127  *euro*. Publiskais finansējums 2 891 321  *euro* apmērā tiks pārdalīts no 9.1.1.2.pasākumaŠobrīd saskaņā ar projekta 2.pielikumā “Finansēšanas plāns” norādīto, 2022. gadā projekta kopējais finansējums indikatīvi plānots 5 129 525 *euro* apmērā, no tā publiskais finansējums 4 129 525 *euro*, t.sk. ESF finansējums 3 532 574 *euro*, valsts budžeta finansējums 596 951 *euro* un privātais līdzfinansējums 1 000 000 *euro*.Pēc noteikumu projekta spēkā stāšanās 2022. gadam projekta kopējais finansējums indikatīvi plānots 9 409 388 *euro* apmērā, no tā publiskais finansējums 7 020 846 *euro*, t.sk. ESF finansējums 5 893 944 *euro*, valsts budžeta finansējums 1 126 902 *euro* un privātais līdzfinansējums 2 388 542 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Pabeidzot 9.1.1.2. pasākuma projekta darbības, attiecīgi paredzēts arī indikatīvi līdz 2020. gada jūnijam pārtraukt darba attiecības ar projekta vadības un īstenošanas personālu. Vienlaikus 38,9 amata vietas plānots novirzīt uz 9.1.1.1. pasākuma projektu ilgstošo bezdarbnieku aktivizācijas pasākumu turpināšanai, kā arī papildu darba vietu nodrošināšanai nelabvēlīgākā situācijā esošiem bezdarbniekiem, t.sk. bezdarbniekiem ar  invaliditāti. Minēto amata vietu skaitu veido: - 5,9 sadarbības partnera (SIVA) amata vietas (1 vecākais eksperts, 1 koordinators, 1 karjeras konsultants, 1 psihologs, 0,3 ergoterapeiti, 1 sociālais darbinieks, 0,3 skolotāji, 0,3 grāmatvedis/ finansists). Plānotais finansējums 2020. – 2022. gadā (t.sk. alga, darba devēja sociālās apdrošināšanas obligātās iemaksas, sociālās garantijas un veselības apdrošināšana) indikatīvi 260 444 *euro*; -  33 finansējuma saņēmēja amata vietas (6 vecākie eksperti, 1 vecākais statistiķis, 1 koordinators, 2 vecākie ekonomisti, 2 vecākie grāmatveži, 15 koordinējošie eksperti un 6 psihologi). Plānotais finansējums 2020. – 2022. gadā (t.sk. alga, darba devēja sociālās apdrošināšanas obligātās iemaksas, sociālās garantijas un veselības apdrošināšana) indikatīvi 1 577 178 *euro*.  |
| 8. Cita informācija | Finansējums (publiskais finansējums 8 568 365 *euro* apmērā) tiks pārdalīts no 9.1.1.2.pasākuma.Nepieciešamais papildu finansējums (ko nepieciešams pārdalīt no SAM 9.1.1.2.) tiek aprēķināts, veidojot starpību no kopējā publiskā finansējuma pēc noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. Papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta 2.pielikumā “Finansēšanas plāns”.Finansējuma sadalījums pa gadiem norādīts indikatīvi un var tikt precizēts. Pēc noteikumu spēkā stāšanās tiks ierosināts veikt attiecīgus grozījumus projektā, t.sk. projekta iesnieguma 2. pielikumā (“Finansēšanas plāns”). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar Labklājības ministrijas izstrādāto MK noteikumu projektu:- “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (izsludināti Valsts sekretāru sanāksmē (turpmāk – VSS) š.g. 8.augustā (VSS-772));- “Grozījumi Ministru kabineta 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (plānots izsludināt VSS š.g. septembrī).  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25.augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas VSS ievietots Labklājības ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē www.lm.gov.lv un no 2019. gada 23. maija līdz 7.jūnijam aicinot sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz š. g. 12.septembrim) par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Finansējuma saņēmējs – NVA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministre R. Petraviča

Krīgere, 67021561

Inga.Krigere@lm.gov.lv

*Pielikums*

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019., vēstule Nr. 38-3-01/1190)

|  |  |  |
| --- | --- | --- |
| **SAM/ pasākuma** | **Ierosinātā finanšu pārdale (+/-), *eur*** | **MKN pieejamais finansējums pēc pārdalēm, *eur*** |
| **Nr.** | **nosaukums** | **MKN (*datums, Nr*)** | **šobrīd MKN pieejamais finansējums (*ar snieguma rezervi*), *eur*** | **kopā** | **tai skaitā pa avotiem:** |
| **ietaupījums** | **neatbilstības** | **snieguma rezerve** |
| 711 | B/d apmācība, NVA | 23.12.2014., Nr. 836 | 98 188 063 | 6 479 853 | 0 | -12 656 | 6 492 509 | 97 962 122 |
| 7121 | EURES, NVA | 17.03.2015., Nr. 130 | 591 250 | 225 941 | 0 | 12 656 | 213 285 | 817 191 |
| 7122 | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 1 400 770 |
| 7211 | JG 1.kārta, NVA | 28.04.2015., Nr. 207 | 33 977 163 | -691 174 | -670 757 | -20 417 | 0 | 33 285 989 |
| 7212 | JG 2.kārta, VIAA | 36 184 219 | 691 174 | 670 757 | 20 417 | 0 | 36 875 393 |
| 7213 | JG 3.kārta, NVA | Nav | 1 498 882 | -1 498 882 | 0 | 0 | -1 498 882 | 0 |
| 731 | Darba drošība, VDI | 01.03.2016., Nr. 127 | 12 643 472 | -3 552 057 | -3 552 057 | 0 | 0 | 9 091 415 |
| 732 | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 10 596 211 |
| **7.PV kopā** | 195 080 030 | -5 050 939 | -3 552 057 | 0 | -1 498 882 | 190 029 091 |
| 9111 | Subsidētā nodarbinātība, NVA | 23.12.2014., Nr. 835 | 41 309 740 | 9 962 765 | 8 566 244 | 1 195 | 1 395 326 | 49 877 179 |
| 9112 | Ilgstošo b/d atbalsta projekts, NVA | 11.08.2015., Nr. 468 | 27 939 197 | -11 900 000 | -11 897 879 | -2 121 | 0 | 16 039 197 |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | -5 000 000 | 14 920 206 |
| 9141 | Profesionālā rehabilitācija, SIVA | 30.06.2015., Nr. 352 | 1 252 128 | 500 000 | 500 000 | 0 | 0 | 1 752 128 |
| 9142 | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 1 146 715 |
| 9143 | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 318 054 |
| 9144 | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 6 463 045 |
| 9211 | Sociālais darbs, LM | 14.04.2015., Nr. 193 | 8 466 256 | 988 203 | 956 581 | 31 622 | 0 | 9 454 459 |
| 9212 | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 1 079 297 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -19 847 | 0 | -19 847 | 0 | 2 388 250 |
| 9221 | 1.alternatīvaESF DI, plānošanas reģioni | 16.06.2015., Nr. 313 | 42 242 298 | 7 168 701 | 3 452 531 | -10 168 | 3 726 338 | 45 684 661 |
| 2.alternatīvaESF DI, plānošanas reģioni | 11 168 701 | 5 953 649 | -10 168 | 5 225 220 | 49 684 661 |
| 9222 | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 4 727 073 |
| 9223 | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 4 966 963 |
| **1.alternatīva ESF 9.PV kopā** | 162 766 288 | -3 949 061 | 1 050 939 | 0 | -5 000 000 | 158 817 227 |
| **2.alternatīva ESF 9.PV kopā** | 162 766 288 | 50 939 | 3 552 057 | 0 | -3 501 118 | 162 817 227 |
| 9311 | ERAF DI, pašvaldības | 20.12.2016., Nr. 871 | 44 441 978 | 9 550 415 | 1 590 984 | 0 | 7 959 431 | 51 032 962 |
| 9312 | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 2 486 091 |
| **ERAF 9.PV kopā** | 48 519 053 | 5 000 000 | 0 | 0 | 5 000 000 | 53 519 053 |
| **1.alternatīva LM 7.PV+ 9.PV kopā** | **406 365 371** | **-4 000 000** | **-2 501 118** | **0** | **-1 498 882** | 402 365 371 |
| **2.alternatīva LM 7.PV+ 9.PV kopā** | **406 365 371** | **0** | **0** | **0** | **0** | 406 365 371 |
|  |  |  |  |  |  |  |  |  |
| 4212 | 1.alternatīvaValsts ēku energoefektivitāte, EM | 09.08.2016., Nr. 534 | 80 448 999 | 4 000 000 | 2 501 118 | 0 | 1 498 882 | 84 448 999 |
| 2.alternatīvaValsts ēku energoefektivitāte, EM | 0 | 0 | 0 | 0 | 80 448 999 |

**Labklājības ministrijas papildu ierosinātās ES fondu finanšu pārdales**

(“finansējuma aizņemšanās” līdz atbilstošu DP grozījumu apstiprināšanas, lai nodrošinātu LM virzīto priekšlikumu finanšu pārdalēm īstenošanu 2019.gada beigās/2020.gada sākumā)

|  |  |  |
| --- | --- | --- |
| **SAM/ pasākuma** | **Ierosinātā finanšu pārdale (+/-), *eur*** | **MKN pieejamais finansējums pēc pārdalēm, *eur*** |
| **Nr.** | **nosaukums** | **MKN (*datums, Nr*)** | **šobrīd MKN pieejamais finansējums (*ar snieguma rezervi*), *eur*** | **kopā** | **tai skaitā pa avotiem:** |
| **ietaupījums/ finansējums, ko uz laiku ir iespējams pārdalīt** | **neatbilstības** | **snieguma rezerve** |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -8 385 327 | - 3 385 327\* | 0 | -5 000 000 | 11 534 879 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -60 513 | - 40 666\* | -19 847 | 0 | 2 347 584 |

\* finansējums tiks novirzīts papildu nepieciešamo izdevumu segšanai 9.1.4.1. SAM pasākuma (500 000 *eur*) un 9.2.2.1. SAM pasākuma (2 925 993 *eur*) ietvaros 2019.gada beigās/2020.gada sākumā līdz DP grozījumu apstiprināšanai un finanšu pārdalei no 7PV uz 9PV

1. Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums) īstenošanas noteikumi” [↑](#footnote-ref-1)
2. Ministru kabineta 2014. gada 23. decembra noteikumi Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr.835) [↑](#footnote-ref-2)
3. Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākums “Ilgstošo bezdarbnieku aktivizācijas pasākumi” [↑](#footnote-ref-3)
4. Ministru kabineta 2015. gada 11. augusta noteikumi Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” [↑](#footnote-ref-4)
5. Ministru kabineta 2011. gada 25. janvāra noteikumi Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) [↑](#footnote-ref-5)
6. Komisijas 2013. gada 18.decembra regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 24.12.2013., Nr. L 352/1) [↑](#footnote-ref-6)
7. Komisijas 2014. gada 17. jūnija regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) [↑](#footnote-ref-7)
8. Priekšlikums finansējuma pārdalei no 9.1.1.2. pasākuma uz 9.1.1.1.pasākumu iekļauts Labklājības ministrijas 2019.gada 28.jūnija vēstulē Nr.38.3-01/1190 “Par MK 23.04.2019. sēdes protokola Nr.21 (23.§, 6.p.) izpildi un par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020.gada plānošanas perioda īstenošanā” Finanšu ministrijai.

Detalizētu informāciju par AI pārziņā esošo 7. prioritārā virziena “Nodarbinātība un darbaspēka mobilitāte” un 9. prioritārā virziena “Sociālā iekļaušana un nabadzības apkarošana” SAM un to pasākumu finansējuma izmaiņām skat. anotācijas pielikumā. [↑](#footnote-ref-8)